ಕ್ಯಾಥರೀನ್ ಅವರ ವಿವಾಹದ ಉಂಗುರವನ್ನು ವೆಲ್ಷ್ ಚಿನ್ನದಿಂದ ತಯಾರಿಸಲಾಗಿತ್ತು. ಉಂಗುರವನ್ನು ರಾಯಲ್ ವಾರಂಟ್ ಧಾರಕ ವಾರ್ಟ್‌ಸ್ಕಿ ಸೃಷ್ಟಿಸಿದ್ದಾರೆ. ಇದು ಗ್ವಿನೆಡ್, ಬ್ಯಾಂಗರ್, ನಾರ್ತ್ ವೇಲ್ಸ್ ಬೇರುಗಳನ್ನು ಹೊಂದಿದ ಕಂಪೆನಿ. ೧೯೨೩ರಿಂದೀಚೆಗೆ, ವಧುವಿನ ವಿವಾಹದ ಉಂಗುರಕ್ಕೆ ವೆಲ್ಷ್ ಚಿನ್ನವನ್ನು ಬಳಸುವುದು ರಾಜ ಕುಟುಂಬದಲ್ಲಿ ಸಂಪ್ರದಾಯವಾಗಿತ್ತು. ಈ ಉಂಗುರವನ್ನು ಸಣ್ಣ ಪ್ರಮಾಣದ ಚಿನ್ನದಿಂದ ತಯಾರಿಸಲಾಗಿದ್ದು, ರಾಣಿ ಎಲಿಜಬೆತ್ IIಗೆ ಉಡುಗೊರೆಯಾಗಿ ನೀಡಿದಾಗಿನಿಂದ ರಾಜಮನೆತನದ ವಾಲ್ಟ್ಸ್‌ಗಳಲ್ಲಿ ಇರಿಸಲಾಗಿತ್ತು. ಇದನ್ನು ದಂಪತಿ ವಾಸಿಸುವ ಏಂಜಲ್‌ಸೆಗೆ ಹೆಚ್ಚು ದೂರವಿಲ್ಲದ ನಾರ್ತ್ ವೇಲ್ಸ್ ಪರ್ವತಗಳ ಕ್ಲೋಗಾ ಚಿನ್ನದ ಗಣಿಯಿಂದ ತೆಗೆಯಲಾಗಿತ್ತು. ಹತ್ತೊಂಬತ್ತನೆ ಶತಮಾನದ ಕೊನೆಯಲ್ಲಿ ಕ್ಲೋಗಾ ಚಿನ್ನದ ಗಣಿ ಉಚ್ಛ್ರಾಯ ಸ್ಥಿತಿಯಲ್ಲಿತ್ತು. ಇಪ್ಪತ್ತನೆಯ ಶತಮಾನದ ಪೂರ್ವದಲ್ಲಿ ಅದನ್ನು ಪರಿತ್ಯಜಿಸಲಾಯಿತು ಮತ್ತು ೧೯೯೨ರಲ್ಲಿ ಮರುತೆರೆಯಲಾಯಿತು ಮತ್ತು ೧೯೯೮ರಲ್ಲಿ ಅಂತಿಮವಾಗಿ ಮುಚ್ಚಲಾಯಿತು. ರಾಣಿಯು ಪ್ರಿನ್ಸ್ ವಿಲಿಯಂ ಅವರಿಗೆ ಚಿನ್ನದ ಚೂರನ್ನು ನೀಡಿದ್ದು, ಅದು ಕುಟುಂಬದಲ್ಲಿ ಅನೇಕ ವರ್ಷಗಳ ಕಾಲವಿತ್ತು ಎಂದು ಅರಮನೆ ಮೂಲ ತಿಳಿಸಿದೆ. ಸಮಾರಂಭದಲ್ಲಿ ವಿವಾಹದ ಉಂಗುರವನ್ನು ಪಡೆಯದಿರಲು ಪ್ರಿನ್ಸ್ ವಿಲಿಯಂ ನಿರ್ಧರಿಸಿದ್ದರು.

ವಿವಾಹದ ಉಂಗುರ
ಮದುವೆಗೆ ಧರಿಸಿದಂತಹ ಉಡುಪು
ನಿಶ್ಚಿತಾರ್ಥದ ಘೋಷಣೆ
ಭದ್ರತಾ ಕಾರ್ಯಾಚರಣೆಗಳು ಮತ್ತು ಬಂಧನಗಳು